Foto’s: Bus ploeg in huis inDie bus het deur die grensmuur geploeg. (Foto: Verskaf) ŉ Inwoner van Phoenix naby Durban se dag het nie goed begin toe ŉ bus Woensdag vroegoggend in ŉ huis in dié KwaZulu-Natalse buurt ingeploeg het nie. Nooddienswerkers van Reaction Unit South Africa (Rusa) het omstreeks 06:57 met hul aankoms op die toneel in Canehavenweg in Caneside vasgestel dat die bus deur die huis se grensmuur geploeg en tot binne-in die voorkant van die huis gery het. Nóg die busbestuurder nóg die eienaar van die huis is in die voorval beseer. Prem Balram, woordvoerder van Rusa, sê die bestuurder was die enigste insittende van die bus. Die eienaar van die huis was wel tuis ten tyde van die voorval, maar is ook nie beseer nie. Die presiese omstandighede wat tot die voorval bygedra het, is nog nie in dié stadium vasgestel nie, sê Balram. Die bus het tot in die voorkant van die huis geploeg. (Foto: Verskaf) Die bus het tot in die voorkant van die huis geploeg. (Foto: Verskaf) Die bus het tot in die voorkant van die huis geploeg. (Foto: Verskaf)